**Eu pe drumul meu**

*Mara Emerraldi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Drumul meu duce spre stele,

Pași mărunți pe tot destinul,

Eu ating aici preaplinul,

Într-o viață de mistere.

Spartă-i coaja și ... mă nasc un curcubeu,

Și traiesc ca avalanșă ...

Timpu-mi dă viața, o tranşă,

Eu pornesc din oul cosmic, tot în sus,

Spre Dumnezeu.

O idee, o-ntrebare, o mirare

- toate-s eu,

Chiar de sunt un vechi clișeu,

Pentru lumea asta mare,

Mă duc pe mine-n spinare,

Cu piper și multă sare,

Un eu cu nucleu, trofeu.

Fără iamb, fără măsură

Sar dintr-un picior în altul,

Să-mi atingă gându-înaltul ...

Am s-o iau pe bătătură.

12 mai 2020

Mara Emerraldi